איל וולדמן

איל וַולדמן (נולד ב-16 ביולי 1960) הוא יזם הייטק ואיש עסקים ישראלי. וולדמן הוא המייסד של חברת מלאנוקס, אשר נמכרה לענקית הטכנולוגיה Nvidia בסכום של למעלה מ-7 מיליארד דולר בשנת 2020. חתן פרס ישראל ליזמות וחדשנות טכנולוגית לשנת ה'תשפ"ד (2024). בהשכלתו מהנדס חשמל. כיום וולדמן מכהן כיו"ר וולדו הולדינגס, חברת השקעות פרטית בבעלותו. בנוסף הוא חבר דירקטוריון בחברת השבבים פליופס, ובעבר כיהן בדירקטוריון צ'ק פוינט. וולדמן נולד וגדל בשכונת נווה שאנן בירושלים, למרים, דוקטור לכימיה, ואב כלכלן. בגיל ארבע התגרשו הוריו ואמו גידלה אותו לבד. בילדותו גרו שנה וחצי בסקוטלנד, במסגרת הפוסט-דוקטורט של אמו. למד במגמה ביולוגית בתיכון בויאר והתגייס בשנת 1978 לגדוד גדעון בחטיבת גולני. לאחר מלחמת לבנון הראשונה השתחרר מצה"ל בדרגת רב-סרן. בעל תואר ראשון במדעי המחשב ותואר שני בהנדסת חשמל מהטכניון. לאחר לימודיו עבד בחברת אלביט בתפקיד מהנדס תוכנה. במסגרת זו עסק בפיתוח התוכנה למטוס הקרב הישראלי "לביא". בשנים 1989–1993 עבד בחברת אינטל כמנהל צוות ובין היתר עסק במיקרו-ארכיטקטורה. בשנת 1993 נמנה עם מייסדי חברת גלילאו טכנולוגיות, שפיתחה שבבים לרשתות תקשורת, והיה לסגן נשיא ההנדסה. ב-1997 הונפקה גלילאו בנאסד"ק ושנה לאחר מכן עבר וולדמן לארצות הברית. בפברואר 1999 עזב וולדמן את החברה. בשנת 2001, לאחר פרישתו, התמזגה גליליאו עם חברת השבבים האמריקנית מארוול טכנולוגיות תמורת 2.7 מיליארד דולר. ערך מורחב – מלאנוקס בשנת 1999 הקים, יחד עם מיכאל כגן, רוני אשורי ושי כהן, את חברת מלאנוקס, וכיהן כיו"ר, נשיא ומנכ"ל מלאנוקס כ-21 שנה. מלאנוקס עסקה בפיתוח וייצור של מוצרים ורכיבים אלקטרוניים למערכות תקשורת מהירות בטכנולוגיות InfiniBand ואתרנט ונחשבה לאחת מחברות ההיטק המצליחות בישראל. בשנת 2007 מלאנוקס יצאה להנפקה בנאסד"ק. מטה החברה שוכן ביקנעם ורוב פעילותה בישראל מנוהל שם. ב-11 במרץ 2019 הוסכם על מכירת החברה לחברת Nvidia בסכום של למעלה מ-7 מיליארד דולר, והעסקה הושלמה באפריל 2020. משנת 2013 העסיקה חברת מלאנוקס כ-200 עובדים פלסטינים בערים רמאללה, רוואבי, שכם, חברון ועזה, בתנאים זהים ליתר עובדי מלאנוקס בכללם קבלת מניות וזכויות נוספות. בנוסף, סייע וולדמן בגיוס תרומה של מאות אלפי דולרים לבית חולים שדה בעזה שמנוהל על ידי האמריקאים בשנת 2019. וולדמן היה שותף להובלה ולמימון של המחאה נגד ממשלת נתניהו ב-2020 ושל מחאת ההייטק נגד הרפורמה המשפטית ב-2023. במאי 2024 ערב קבלת פרס ישראל אמר בריאיון כי המדינה הולכת ומידרדרת וכי היא נשלטת בידי קיצונים ימניים משיחיים המסנדלים את הממשלה מלקבל את ההחלטות הנכונות. הוא הביע תקווה כי הכנסת תתפזר במהרה. בשנת 2012 נבחר ל"איש השנה" על ידי העיתונים הכלכליים "גלובס" ו"פורבס ישראל". בשנת 2016 הוענק לו תואר דוקטור לשם כבוד מהטכניון. בשנת 2018 נבחר כ"מוביל תעשייה עולמי" בכנס התעשייה ChipEx2018. ב-2024 קיבל את פרס ישראל ליזמות. אחרי הכרזת ועדת הפרס לפיה וולדמן הוא הזוכה, שר החינוך יואב קיש הכריז על ביטול הפרסים באותה השנה, והענקת פרסים בתחומי "תקומה: גבורה אזרחית וערבות הדדית", במהלך שרבים סברו שנועד לסכל את זכיית וולדמן, בשל עמדותיו הפוליטיות ופעילותו במחאות כנגד נתניהו. לאחר סערה ציבורית ועתירה לבג"ץ, החלטת השר בוטלה, וב-28 במרץ 2024 הוכרז וולדמן רשמית כחתן פרס ישראל ליזמות וחדשנות טכנולוגית. וולדמן היה נשוי לאלה וולדמן במשך למעלה מ-20 שנה. לזוג נולדו שלושה ילדים. בתם דניאל וולדמן ובן זוגה נעם שי נרצחו בטבח במסיבת הטבע ליד רעים ב-7 באוקטובר 2023. לאחר הגירושים וולדמן ניהל מערכת יחסים עם שלומית פן. לאחר פרידתם התנהל מאבק משפטי במשך מספר שנים, ותלונות הדדיות שלהם נסגרו בעילה של חוסר אשמה. מדיה וקבצים בנושא איל וולדמן בוויקישיתוף איל וולדמן, ברשת החברתית פייסבוק בתיה פלדמן, ‏איל וולדמן: "הקמתי את מלאנוקס כי השתעממתי בבית", באתר גלובס, 12 ביוני 2011 חן אידן, גיק-על-אחד: איל וולדמן, CEO ומייסד Mellanox, ‏12 בספטמבר 2011 עומרי כהן ושניר הנדלר, ראיון "כלכליסט" - איל וולדמן: "ייצרתי עשרות מיליונרים. זו הרגשה מעולה", באתר כלכליסט, 25 באפריל 2012 אסא ששון, חגי עמית, מנכ"ל מלאנוקס: "לא הסכמנו שיקנו אותנו - אנחנו שווים יותר", באתר TheMarker‏, 25 באפריל 2012 יאיר נתיב, ‏ביקיני ויאכטות: פרופיל של מיליונר ישראלי, באתר ‏מאקו‏, 24 בספטמבר 2012 טלי ציפורי, ‏איל וולדמן: "מלאנוקס הופכת את העולם לטוב יותר", באתר גלובס, 10 ביולי 2015 אלכסנדרה לוקש, מנכ"ל מלאנוקס: לדחוף צעירים למקצועות ריאליים, באתר ynet, 9 ביוני 2016 יעל ולצר, מנכ"ל מלאנוקס: "מי שנמשך לכסף - זו בעיה שלו", באתר ynet, 6 באוגוסט 2016 עמרי זרחוביץ', מסחרר, ממכר ובודד: איל וולדמן חושף - כך נראים חיי מנכ"ל בהיי-טק, באתר TheMarker‏, 14 באפריל 2017 גולן חזני, "כבר עמדו לפטר אותי פעם ממלאנוקס. אני ישן טוב בלילה", באתר כלכליסט, 18 באפריל 2018 עופר מתן, הגולנצ'יק עם האקזיט, באתר "ידיעות אחרונות", 15 במרץ 2019 רענן שקד, אקזיט בימי קורונה, באתר "ידיעות אחרונות", 6 במאי 2020 איל וולדמן: "מלאנוקס ממשיכה לגדול והמומנטום הוא מאוד חזק", בערוץ YouTube של ביזפורטל אייל וולדמן נשיא ומנכ"ל Mellanox Technologies, בערוץ YouTube של פורום CFO עדי רובינשטיין, איל וולדמן: "שילמתי מחיר; אני פוחד, אבל אסור לי להראות את זה", באתר ישראל היום, 17 בספטמבר 2020 מאיר אורבך, איל וולדמן: "זו שעת מבחן אבל נעבור אותה. נבנה מחדש את הגשרים", באתר כלכליסט, 15 במאי 2021 אייל וולדמן בשיחה עם נתנאל סמריק, בערוץ גל"ץ, אוגוסט 2022 חגי עמית, איל וולדמן: "פנו אליי מהצד הפלסטיני בשבועיים האחרונים. מחלק מהם לא הייתי מוכן לשמוע", באתר TheMarker‏, 27 באוקטובר 2023 דיאנה בחור ניר, "הם עשו טעות אדירה עם פרס ישראל, הם לא העריכו נכון מי עומד מולם", באתר כלכליסט, 18 באפריל 2024 יוגב כרמל, ‏איל וולדמן: "נתניהו לא מוכן להיפגש איתי, זו אכזבה אבל גם הקלה", באתר ‏מאקו‏, 13 במאי 2024 נהגה Valdman, לפי פתח דבריו בסרטון הזה. 12 על 12: הדמויות המשפיעות בענף השבבים, באתר tech12, ‏4 בינואר 2022 אופיר דור, ‏אחרי מלאנוקס: איל וולדמן מצטרף לדירקטוריון הסטארט אפ פליופס, באתר גלובס, 3 בדצמבר 2020 שירי חביב ולדהורן, ‏לאחר אקזיט של רבע מיליארד דולר במלאנוקס: איל וולדמן מצטרף לדירקטוריון צ'ק פוינט, באתר גלובס, 1 ביולי 2020 טלי ציפורי, ‏מנכ"ל מלאנוקס: "יש נטייה בארץ לא לפרגן לסממני עושר", באתר גלובס, 6 בדצמבר 2012 עמרי זרחוביץ', מסחרר, ממכר ובודד: איל וולדמן חושף - כך נראים חיי מנכ"ל בהיי-טק, באתר TheMarker‏, 14 באפריל 2017 יורם גביזון, מיליארדר במזומן: וולדמן יקבל 266 מיליון דולר מעסקת מלאנוקס, באתר TheMarker‏, 26 באפריל 2020 מאיר אורבך, איל וולדמן: "זו שעת מבחן אבל נעבור אותה. נבנה מחדש את הגשרים", באתר כלכליסט, 15 במאי 2021 גדעון אוקו, ‏"יש אנשים שמשקיעים עשרות ומאות אלפי שקלים במחאה", באתר ‏מאקו‏, 29 ביולי 2023 יוגב כרמל, ‏איל וולדמן: "נתניהו לא מוכן להיפגש איתי, זו אכזבה אבל גם הקלה", באתר ‏מאקו‏, 13 במאי 2024 אלי ציפורי, ‏איל וולדמן הוא איש השנה, באתר גלובס, 27 ביולי 2012 טל שחף, איש השנה בהיי טק: איל וולדמן, באתר "פורבס ישראל", 16 בדצמבר 2012 מיכל גלנטי, ‏איל וולדמן נשיא, מנכ"ל וד"ר עם כבוד, באתר מעריב אונליין, 7 ביוני 2016 מנכ"ל מלאנוקס איל וולדמן נבחר כ"מוביל תעשייה עולמי", באתר גלובס, 23 באפריל 2018 בן כספית, ‏המסמך שמוכיח: איל וולדמן נבחר לזוכה בפרס ישראל - בניגוד לטענת השר קיש, באתר ‏מאקו‏, 1 במרץ 2024 תמר טרבלסי חדד, דיווח: קיש ביטל את פרס ישראל בגלל זכייה של איש ההייטק שמחה נגד הממשלה, באתר ynet, 25 בפברואר 2024 אורי משגב, אחרי שידול סער, נתניהו מתקרב לניצחון המוחלט. על ישראל, באתר הארץ, 14 במרץ 2024 יוסי ורטר, רק כדי לרצות: קיש ביטל את פרס ישראל וביזה לא רק את הפרס, באתר הארץ, 26 בפברואר 2024 שחר אילן, האוניברסיטאות נגד שר החינוך: יקיימו ביום העצמאות טקס פרס ישראל אלטרנטיבי, באתר כלכליסט, 3 במרץ 2024 עתירה נגד החלטת קיש לבטל את פרס ישראל בתחומי הידע: "שיקולים זרים", באתר ynet, 5 במרץ 2024 בן כספית, ‏השר קיש ביטל את פרס ישראל בגלל זכייה של בן אדם אחד, באתר מעריב אונליין, 25 בפברואר 2024 תמר טרבלסי חדד, קיש מתקפל: "נחלק השנה את פרסי ישראל", באתר ynet, 20 במרץ 2024 ירון דרוקמן, תמר טרבלסי חדד, חתני פרס ישראל: איל וולדמן והרב הראשי יצחק יוסף | הרשימה המלאה, באתר ynet, 28 במרץ 2024 שירי חביב ולדהורן, ‏איל וולדמן, יזהר שי וגלעד יעבץ: השכול הגיע גם לבכירי המגזר העסקי, באתר גלובס, 11 באוקטובר 2023 מייסד מלאנוקס שבתו ובן זוגה נרצחו: "מצאתי את המכונית שבה זה קרה", באתר ynet, 12 באוקטובר 2023 יסמין גואטה, בת זוגו לשעבר של איל וולדמן: "צילם אותי בסתר 24 שעות ביממה", באתר TheMarker‏, 29 בדצמבר 2013 זוהר שחר לוי, מייסד מלאנוקס מגיב לתביעת האקסית: "המצלמות בבית לא שימשו להצצה", באתר כלכליסט, 12 בפברואר 2014 הדס מגן, ‏"גברים נסחטים ע"י נשים יפות שרוצות לעשות כסף קל", באתר גלובס, 12 בינואר 2014 דיאנה בחור ניר, "בפגישה השלישית הפסיכולוג שלי פרץ בבכי ואמר: 'אני לא יכול לטפל בך'", באתר כלכליסט, 25 בנובמבר 2021